Държавен вестник, бр. 84, 2012 г., стр. 35

БРОЙ  84	
Д Ъ Р Ж А В Е Н  В Е С Т Н И К 	
СТР.  35  
Чл. 7. Картите на опасностите и картите 
на рисковете от бедствия се преразглеждат 
и актуализират от компетентните органи по 
чл. 2 своевременно след анализа и оценката 
по чл. 1, ал. 3 или при настъпване на някое 
от обстоятелствата по чл. 1, ал. 4, ако няма 
друг срок, посочен в специален закон. 
Чл. 8. Информацията от картографирането 
трябва да бъде на хартиен и на електронен 
носител за целите на анализите, извършвани 
с използване на геобази данни и географски 
информационни системи и технологии.
Раздел ІV
Ред за приемане на картите
Чл. 9. (1) Комисия, създадена от компе­
тентния орган по чл. 2, приема материалите 
и данните, получени в процеса на създаване 
и обновяване на картите на опасностите и 
картите на рисковете от бедствия, след из­
вършване на проверка за спазване на техноло­
гичните изисквания, точност на изобразяване 
на елементите върху картата и отразяване 
на технологичните процеси във формуляр за 
всяка карта.
(2) В комисията по ал. 1 се включват и 
представители на Агенцията по геодезия, 
картография и кадастър и на Министерството 
на вътрешните работи.
Раздел V
Контрол
Чл. 10. (1) Контролът по спазването на 
наредбата се осъществява от министъра на 
вътрешните работи чрез оправомощени от 
него длъжностни лица по реда на Закона за 
защита при бедствия.
(2) При извършване на проверки контрол­
ните органи имат право да изискват инфор­
мация за изпълнението на задълженията на 
органите по чл. 2.
(3) При извършване на проверки контрол­
ните органи са длъжни да опазват държавната, 
служебната и търговската тайна, както и да 
не разгласяват данни от проверката.
Преходни и заключителни разпоредби
§ 1. Наредбата се приема на основание 
чл. 6, ал. 2 във връзка с чл. 6, ал. 1, т. 1 и 2 
от Закона за защита при бедствия.
§ 2. Анализът и оценката на рисковете 
по чл. 1, ал. 2 се извършват в срок до една 
година след влизането в сила на наредбата. 
§ 3. Картографирането на рисковете от 
бедствия се извършва в срок до 31 декември 
2014 г. 
§ 4. Наредбата влиза в сила от деня на 
обнародването є в „Държавен вестник“.
9999
ПОСТАНОВЛЕНИЕ № 265
ОТ 25 ОКТОМВРИ 2012 Г.
за изменение и допълнение на Правилника за 
прилагане на Закона за физическото възпи­
тание и спорта, приет с Постановление № 151 
на Министерския съвет от 2003 г. (обн., ДВ, 
бр. 64 от 2003 г.; изм. и доп., бр. 89 от 2005 г., 
бр. 54 от 2006 г., бр. 100 от 2008 г., бр. 79 от 
2009 г. и бр. 3 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 34ж се правят следните измене­
ния и допълнения:
1. Създават се нови ал. 3 и 4: 
„(3) Конкурсът за заемане на длъжността 
„директор“ на държавно спортно училище се 
обявява от министъра на физическото въз­
питание и спорта със заповед при спазване 
изискванията на чл. 91 от Кодекса на труда. 
(4) Начинът на провеждане на конкурса се 
определя в заповедта по ал. 3 и задължително 
включва защита на концепция за развитието 
на държавното спортно училище.“
2. Създават се ал. 5 – 7:
„(5) Всеки кандидат представя концепцията 
по ал. 4, разработена за срок 4 години, която 
следва да съдържа визия за:
1. перспективите за развитие на училището 
с подробен план за първата година;
2. организиране на учебно-възпитателната 
и тренировъчната дейност по видове спорт 
съобразно демографските особености на 
областта, развитието на спорта в региона и 
специфичните цели на училището; 
3. финансовото управление на училището 
и възможностите за реализиране на допълни­
телни финансови средства (приходи);
4. поддържане и подобряване на матери­
ално-техническата база.
(6) Обявлението за конкурса се поставя на 
видно място в сградата на Министерството 
на физическото възпитание и спорта и се 
публикува на интернет страницата на минис­
терството и в един централен всекидневник.
(7) В обявлението се съдържат всички 
данни от заповедта по ал. 3.“
3. Досегашната ал. 3 става ал. 8.
4. Досегашната ал. 4 става ал. 9 и се из­
меня така:
„(9) Министърът на физическото възпи­
тание и спорта назначава директорите на 
държавните спортни училища и прекратява 
трудовите правоотношения с тях.“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
10000